হাত ফসকে গুলি, মর্মান্তিক মৃত্যু পঞ্জাবের আপ বিধায়কের

চণ্ডীগড়: হাত ফসকে নিজের বন্দুক থেকে গুলি ছিটকে মৃত পঞ্জাবে আপ বিধায়ক (UP MLA Punjab) । শুক্রবার রাতে এই মর্মান্তিক মৃত্যুর ঘটনা ঘটে। রাত সাড়ে ১১ টা নাগাদ বাড়ি ফেরেন তিনি। হঠাৎ কান ফাটানো আওয়াজ পান বাড়ির লোকেরা।

বিধায়কের স্ত্রী জানান, তারা বাইরে থেকে গুলির শব্দ পান, সঙ্গে সঙ্গে ছুটে এসে দেখেন রক্তে ঘর ভেসে যাচ্ছে। পঞ্জাবের আপ বিধায়কের নাম গুরপ্রীত বাসসি গোগী (Gurpreet Bassi Gogi)। তিনি লুধিয়ানার পশ্চিমের (Ludhiana West) বিধায়ক (MLA) ছিলেন।

আরও পড়ুন: মহাকুম্ভের আবহে লখনউতে HMPV, আক্রান্ত বৃদ্ধা

লুধিয়ানার যুগ্ম মিশনার যশকরণ সিং তেজা জানিয়েছেন, গুলিতে কপাল ফুঁড়ে যায় বিধায়ক। তড়িঘড়ি তাঁকে ডিএমসি হাসপাতালে নিয়ে গেলে বাঁচানো যায়নি। চিকিৎসকেরা মৃত্যু হয়েছে বলে জানান।

পুলিশ সূত্রে খবর, শুক্রবার রাতে আপ বিধায়ক বাড়ি ফেরেন। রাত সাড়ে ১১টার সময় হঠাৎ তাঁর ঘর থেকে গুলির শব্দ পাওয়া যায়। বিধায়ককে রক্তাক্ত অবস্থায় পড়ে থাকতে দেখেন বাড়ির লোকেরা। জানা গিয়েছে, যে পিস্তল থেকে গুলি চলেছিল, সেটি লাইসেন্স প্রান্ত। কিন্তু কীভাবে গুলি চলল, তা জানা যায়নি। মৃত্যুর কয়েক ঘণ্টার আগে বিধানসভার স্পিকার ও আপ সাংসদের সঙ্গে বৈঠক, তার পরেই এই মর্মান্তিক পরিণতি।